[{"text_idx": "#000005", "text": "Ettevo\u0303tjale ja kohalikule omavalitsuseleFu\u0308u\u0308sikalised ohuteguridHaridusasutusedJoogivee ja loodusliku mineraalvee ka\u0308itlemineSotsiaalteenusedSupluskohad ja ujuladSotsiaalteenusedEhitise projektid ja planeeringudInimeseleSuplus- ja ujulavee ohutusHaridusasutusedJoogivee ohutusSotsiaalteenusedSiseo\u0303hkFu\u0308u\u0308sikalised teguridIlu- ja isikuteenused"}, {"text_idx": "#000006", "text": "Fu\u0308u\u0308sikalised ohuteguridHaridusasutusedJoogivee ja loodusliku mineraalvee ka\u0308itlemineSotsiaalteenusedSupluskohad ja ujuladSotsiaalteenusedEhitise projektid ja planeeringud"}, {"text_idx": "#000007", "text": "Suplus- ja ujulavee ohutusHaridusasutusedJoogivee ohutusSotsiaalteenusedSiseo\u0303hkFu\u0308u\u0308sikalised teguridIlu- ja isikuteenused"}, {"text_idx": "#000021", "text": "Suplusvee profiilidVee terviseohutuse infosu\u0308steemSuplus- ja ujulavee kvaliteedi u\u0308levaated"}, {"text_idx": "#000023", "text": "Ma\u0308a\u0308rus kehtestab no\u0303uded suplusvee kvaliteedile, seirele, klassifitseerimisele ja hindamisele, profiilide koostamisele ning elanike teavitamisele."}, {"text_idx": "#000024", "text": "Enam ei no\u0303uta avalikes supluskohtades riietuskabiinide, tualettruumide ja pru\u0308giurnide olemasolu, kuid ja\u0308tkuvalt peab rand olema heakorrastatud kogu hooaja jooksul. Muudatusega antakse kohalikule omavalitsusele vo\u0303i ranna omanikule rohkem vo\u0303imalusi, kuidas teenust organiseerida."}, {"text_idx": "#000026", "text": "Suplusvesi \u2013 Suplusveeks nimetatakse aga supluskohana ta\u0308histatud veekogu vett, mis on suplejatele u\u0308heselt arusaadaval viisil ta\u0308histatud ja eraldatud, na\u0308iteks praktikas levinud veepinnal na\u0308htavate poidega."}, {"text_idx": "#000027", "text": "Suplushooaeg \u2013 Ametlik suplushooaeg kestab 1. juunist kuni 31. augustini. Samas vo\u0303ib supluskoha valdaja avada suplushooaja varem enne esimest juunit ja lo\u0303petada hiljem peale 31. augustit. Ametliku suplushooaja kehtestamise eesma\u0308rgiks on, et oleks tagatud, va\u0308hemalt ametlikes supluskohtades, veekvaliteedi kontrollimine ja ranna hooldamine perioodil kui randadesse on oodata ko\u0303ige rohkem suplejaid."}, {"text_idx": "#000028", "text": "Supluskoha asutamine \u2013 uue supluskoha rajamine.\nSupluskoha asutamiseks peab supluskoha valdaja esitama kohalikule Terviseameti talitusele kirjaliku taotluse, koos suplusvee eelmiste hooaegade suplusvee seire andmetega va\u0308hemalt 2 kuud enne suplushooaja algust. Asutatav supluskoht peab vastama teenusstandardi \"Supluskoha asutamine (DOC)\" no\u0303uetele."}, {"text_idx": "#000029", "text": "Suplushooaja avamine \u2013 Olemasoleva ja no\u0303uetele vastava supluskoha korrastamine ning suplusvee seire alustamine. Vo\u0303imaldamaks supluskoha ohutut kasutamist, peab enne suplushooaja avamist supluskoht olema hooldatud ja korrastatud, varustatud piisaval hulgal riietuskabiinide, tualettruumide vo\u0303i kuivka\u0308imlate ja pru\u0308giurnidega. Samuti tuleb alustada no\u0303uetekohast suplusvee seiret. Lisainfot leiab teenusstandardist \"Suplushooaja avamine (DOC)\"."}, {"text_idx": "#000030", "text": "Avalikkuse teavitamine \u2013 supluskohas peab olema suplejatele na\u0308htavas kohas info suplusvee kvaliteedi ja supluskoha valdaja kohta ning viited allikatele, kust on vo\u0303imalik leida lisa infot. Terviseamet avalikustab oma koduleheku\u0308ljel avalike supluskohtade nimekirja, lisaks annab infot ka suplusvee kvaliteedi kohta."}, {"text_idx": "#000031", "text": "Tervisekaitseno\u0303uded ujulatele, basseinidele ja veekeskustele"}, {"text_idx": "#000032", "text": "Vee vastavust no\u0303uetele ma\u0308a\u0308ratakse kahe mikrobioloogilise na\u0308itaja ja visuaalse kontrolli alusel. Suplusvee kvaliteeti kontrollitakse terve suplushooaja va\u0308ltel maist augusti lo\u0303puni ko\u0303igis avalikes kui ka mo\u0303nedes mitteametlikes supluskohtades. Selle aja jooksul vo\u0303etakse va\u0308hemalt 4 suplusvee proovi."}, {"text_idx": "#000034", "text": "Suplusvee reostus \u2013 Vastavalt ma\u0308a\u0308rusele mo\u0303istetakse reostuse all nende kahe bakteri kehtestatud piirarvu u\u0308letamist (kasvo\u0303i 10 vo\u0303rra) vo\u0303i mo\u0303ne muu aine vo\u0303i ja\u0308a\u0308tmete esinemist, mis vo\u0303ivad mo\u0303jutada suplusvee kvaliteeti."}, {"text_idx": "#000036", "text": "No\u0303uded ujulatele ja basseiniveele on kehtestatud Vabariigi Valitsuse 15. ma\u0308rtsi 2007. aasta ma\u0308a\u0308rusega nr 80 \u201eTervisekaitseno\u0303uded ujulatele, basseinidele ja veekeskustele\u201d."}, {"text_idx": "#000037", "text": "Ma\u0308a\u0308rus kehtestab no\u0303uded basseinivee kvaliteedile, vee ja basseini puhastamisele ja desinfitseerimisele ning ruumide korrasolule."}, {"text_idx": "#000038", "text": "Basseinivesi peab olema epidemioloogiliselt (nakkushaiguste levimise suhtes) ohutu ning keemiliselt kahjutu. Mikroorganismide ha\u0308vitamiseks, orgaaniliste ainete ja\u0308a\u0308kide ko\u0303rvaldamiseks ja vetikate vohamise takistamiseks vajab basseinivesi desinfitseerimist."}, {"text_idx": "#000039", "text": "Basseinivee to\u0308o\u0308tlemiseks kasutatakse mitmesuguseid desinfektsioonivahendeid, na\u0308iteks kloori, kloori ja osooni kombinatsiooni, broomi, ultraviolettkiirgust jm. Eestis on ko\u0303ige levinum kloori kasutamine."}, {"text_idx": "#000040", "text": "Iga pa\u0308ev tuleb mitu korda kontrollida vaba ja seotud kloori sisaldust basseinivees, samuti vee pH-taset, ha\u0308gusust ja temperatuuri."}, {"text_idx": "#000041", "text": "Vaba kloor on see osa vees olevast kloorist, mida algselt vette lisatakse ja millel on suur desinfitseerimise vo\u0303ime, et hoida vesi puhas ja selge ning mis ei ole veel reageerinud vees leiduvate orgaaniliste ainetega. Vaba kloor ei po\u0303hjusta naha ega silmade a\u0308rritust."}, {"text_idx": "#000042", "text": "Seotud kloor on see osa kloorist, mis on reageerinud vees olevate ammooniumiu\u0308henditega, mis omakorda tekivad na\u0308iteks higist, uriinist, surnud naharakkudest, bakteritest, pa\u0308evituskreemist jm. Seotud kloori nimetatakse ka klooramiinideks. Just need tekitavadki nn kloorihaisu, mis ekslikult arvatakse olevat tingitud liigsest kloorist. Klooramiinid po\u0303hjustavad silmade, naha ja hingamisteede a\u0308rritusi. Mida suurem on basseini koormus ja vee reostumine ning mida va\u0308hem puhastatud ja va\u0308rsket vett juurde antakse, seda suurem on seotud kloori sisaldus."}, {"text_idx": "#000043", "text": "Vaba ja seotud kloor basseinivees (PDF)\nVaba ja seotud kloor ujulate o\u0303hus (PDF)\nVaba ja seotud kloori sisalduse mo\u0303o\u0303tmine basseinides (PDF). Tervisekaitseinspektsiooni sihtuuring 2009"}, {"text_idx": "#000044", "text": "Basseinivee laboratoorseid uuringuid tehakse va\u0308hemalt kord kuus, mille po\u0303hjal antakse hinnang basseiniveele."}, {"text_idx": "#000045", "text": "Koostatud hinnangud vee kvaliteedile ei arvesta ujulas kohapeal ma\u0308a\u0308ratavate igapa\u0308evaste seotud ja vaba kloori, pH ning vee ha\u0308gususe tulemusi."}, {"text_idx": "#000046", "text": "Basseinivee mikrobioloogilised ja fu\u0308u\u0308sikalis-keemilised kvaliteedina\u0308itajad vastavad ma\u0308a\u0308ruses nr 80 toodud piirnormidele."}, {"text_idx": "#000047", "text": "Juhul kui veekvaliteet ei vasta no\u0303uetele kasvo\u0303i u\u0308he na\u0308itaja osas, peab ujula koheselt rakendama meetmeid veekvaliteedi parandamiseks."}]